Anthony Perkins

**Anthony Perkins**, naixiu de Nueva York (Nueva York) o 4 d'abril de 1932 y muerto en Los Angeles (California) o 12 de setiembre de 1992, estió un actor estausunidense. A suya obra mas conoixida ye la suya interpretación d'o papel de *[[Norman Bates]]* en a cinta *[[Psycho (cinta de 1960)|Psycho]]*, dirichida por Alfred Hitchcock.

Tenió d'os fillos, l'actor Oz Perkins (n.1974) y lo musico folk Elvis Perkins (n.1976) con a suya unica muller Berry Berenson, qui morió l'11 de setiembre de 2001 en os atentaus d'as Torres Chiminucas.

## Os suyos oríchens
O pai d'Anthony Perkins, Osgood Perkins, yera un actor teatral que yera conoixiu en os ambitos tetrals de Broadway, en a ciudat de Nueva York. Cuan su pai morió, en 1937, o choven Anthony dentró en o mundo d'o Teatro, continando con la profesión paterna, encara que en os anyos 1950 a suya carrera teatral no heba estau un gran exito, alternando chicoz trumfos con muitas representacions sin garra cosa a destacar.

## Dentrada en o mundo d'o Cine
A suya primera participación en o mundo d'o Cine estió en 1953 en a cinta *[[The Actress]]*, dirichida por George Cukor, a on interpretaba o papel de novio de Jean Simmons y a on compartiba a escena con actors como Spencer Tracy u Teresa Wright.

Mientres os anyos 1950, Anthony Perkins interpretó papels poco destacaus en cintas menors, a sobén *[[western]]s*, destacando nomás entre istas cintas o suyo papel en *[[Friendly Persuasion (cinta de 1956)|Friendly Persuasion]]*, dirichida por William Wyler, con actors como Gary Cooper, Dorothy McGuire, Richard Eyer, Robert Middleton, Phyllis Love, Peter Mark Richman u Marjorie Main. Ixa cinta recibió a Palma d'Oro d'o Festival de Cine de Canas en 1957 y li comportó un Globo d'Oro a la Millor Estrela Emerchent Masculina en a suya 14<sup>ena</sup> edición.

## A suya consagración
O prencipal papel d'Anthony Perkins estió, sin garra dandalos, a suya interpretación d'o personache de *Norman Bates* en a cinta *[[Psycho (cinta de 1960)|Psycho]]*, dirichida por Alfred Hitchcock, una cinta de cine d'intriga rodada en blanco y negro ta subrayar o xorrontamiento d'as suyas escenas. En ista cinta treballó con actors destacaus, como Janet Leigh, Vera Miles, John Gavin y Martin Balsam.

Dimpués de *Psycho*, rodó en 1961 *[[Goodbye Again (cinta de 1961)|Goodbye Again]]*, una cinta dirichida por o director Anatole Litvak con Ingrid Bergman y Yves Montand, recebindo o Premio a o Millor Actor d'o Festival de Cine de Canas en 1961.

## Periodo en o Cine europeu
Dezaga treballó en *[[Phaedra (cinta)|Phaedra]]* (1962), una cinta d'o director Jules Dassin con Melina Mercouri y Raf Vallone; y tamién en *[[Le Procès (cinta de 1962)|Le Procès]]*, una superproducción europea dirichita por Orson Welles, con o propio Orson Welles y Romy Schneider.

Continó a suya carrera en Europa con a cinta *[[Paris brûle-t-il ? (cinta de 1966)|Paris brûle-t-il ?]]*, dirichida por René Clément con guión adaptau d'o libro homonimo de Larry Collins y Dominique Lapierre, con Jean-Paul Belmondo, Charles Boyer, Leslie Caron, Jean-Pierre Cassel, George Chakiris, Bruno Cremer, Claude Dauphin, Alain Delon, Kirk Douglas, Pierre Dux y Glenn Ford.

Atamas d'a suya homosexualidat, en 1973 casó con a directora de fotografía Berry Berenson (chirmana de l'actriz Marisa Berenson), con qui tenió dos fillos.

Dende ixe inte, a carrera d'Anthony Perkins continó con cintas poco destacatas, y dende 1985 teneba constancia de que teneba a malautía d'o sida, malautía que finalment remató con a suya vida o 12 de setiembre de 1992 en o barrio de Hollywood d'a ciudat de Los Angeles (California).

## Filmografía
### Anyos 1950
* 1953: *[[The Actress]]*, de George Cukor, con Jean Simmons, Spencer Tracy y Teresa Wright.
* 1956: *[[Friendly Persuasion (cinta de 1956)|Friendly Persuasion]]*, de William Wyler, con Gary Cooper, Dorothy McGuire, Richard Eyer, Robert Middleton, Phyllis Love, Peter Mark Richman y Marjorie Main.
* 1957: *[[Fear Strikes Out]]*.
* 1957: *[[The Lonely Man]]*.
* 1957: *[[The Tin Star]]*.
* 1958: *[[Desire Under the Elms (cinta)|Desire Under the Elms]]*.
* 1958: *[[This Angry Age]]*.
* 1958: *[[The Matchmaker (cinta)|The Matchmaker]]*.
* 1959: *[[Green Mansions (cinta)|Green Mansions]]*.
* 1959: *[[On the Beach (cinta de 1959)|On the Beach]]*.

### Anyos 1960
* 1960: *[[Tall Story]]*.
* 1960: *[[Psycho (cinta de 1960)|Psycho]]*, d'Alfred Hitchcock, con Janet Leigh, Vera Miles, John Gavin y Martin Balsam.
* 1961: *[[Goodbye Again (cinta de 1961)|Goodbye Again]]*, d'Anatole Litvak, con Ingrid Bergman y Yves Montand.
* 1962: *[[Phaedra (cinta)|Phaedra]]*, de Jules Dassin, con Melina Mercouri y Raf Vallone.
* 1962: *[[Five Miles to Midnight]]*.
* 1962: *[[Le Procès (cinta de 1962)|Le Procès]]*, d'Orson Welles, con o mesmo Orson Welles y Romy Schneider.
* 1963: *[[Le glaive et la balance]]*.
* 1964: *[[Agent 38-24-36]]*.
* 1965: *[[The Fool Killer]]*.
* 1966: *[[Paris brûle-t-il ? (cinta de 1966)|Paris brûle-t-il ?]]*, de René Clément, con Jean-Paul Belmondo, Charles Boyer, Leslie Caron, Jean-Pierre Cassel, George Chakiris, Bruno Cremer, Claude Dauphin, Alain Delon, Kirk Douglas, Pierre Dux y Glenn Ford.
* 1966: *[[Evening Primrose (cinta)|Evening Primrose]]*.
* 1967: *[[The Champagne Murders]]*.
* 1968: *[[Pretty Poison (cinta)|Pretty Poison]]*.

### Anyos 1970
* 1970: *[[Catch-22 (cinta)|Catch-22]]*.
* 1970: *[[WUSA (cinta)|WUSA]]*.
* 1970: *[[How Awful About Allan]]*.
* 1971: *[[La Décade prodigieuse]]*.
* 1971: *[[Someone Behind the Door]]*.
* 1972: *[[Play It as It Lays]]*.
* 1972: *[[The Life and Times of Judge Roy Bean]]*.
* 1974: *[[Lovin' Molly]]*.
* 1974: *[[Murder on the Orient Express (cinta de 1974)|Murder on the Orient Express]]*.
* 1975: *[[Mahogany (cinta)|Mahogany]]*.
* 1978: *[[Remember My Name (cinta)|Remember My Name]]*.
* 1978: *[[First, You Cry]]*.
* 1978: *[[Les Misérables (cinta de 1978)|Les Misérables]]*.
* 1979: *[[Winter Kills (cinta)|Winter Kills]]*.
* 1979: *[[Twice a Woman]]*.
* 1979: *[[The Black Hole]]*.

### Anyos 1980
* 1980: *[[Double Negative]]*.
* 1980: *[[North Sea Hijack]]*.
* 1982: *[[For the Term of His Natural Life]]*.
* 1983: *[[The Sins of Dorian Gray]]*.
* 1983: *[[Psycho II (cinta)|Psycho II]]*.
* 1984: *[[The Glory Boys]]*.
* 1984: *[[Crimes of Passion (cinta de 1984)|Crimes of Passion]]*.
* 1984: *[[Terror in the Aisles]]*.
* 1986: *[[Psycho III]]*.
* 1987: *[[Napoleon and Josephine: A Love Story]]*.
* 1988: *[[Destroyer(cinta)|Destroyer]]*.
* 1989: *[[Edge of Sanity (cinta)|Edge of Sanity]]*.

### Anyos 1990
* 1990: *[[Chillers]]*.
* 1990: *[[Daughter of Darkness]]*.
* 1990: *[[I'm Dangerous Tonight]]*.
* 1990: *[[Ghost Writer]]*.
* 1990: *[[Psycho IV: The Beginning]]*.
* 1991: *[[The Man Next Door]]*.
* 1992: *[[The Naked Target]]*.
* 1992: *[[In the Deep Woods]]*.

## Se veiga tamién
* Cintas interpretadas por Anthony Perkins.

## Vinclos externos

*  Anthony Perkins en Internet Movie Database.
*  Anthony Perkins en Internet Broadway Database.
*  Anthony Perkins en Turner Classic Movies.
*  Anthony Perkins en Find A Grave.